## Ukaz o proglašenju Zakona o prihvaćanju članstva Republike Hrvatske u Europskoj banci za obnovu i razvoj

### NN 25/1993 (31.3.1993.), Ukaz o proglašenju Zakona o prihvaćanju članstva Republike Hrvatske u Europskoj banci za obnovu i razvoj

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## UKAZ

### o proglašenju Zakona o prihvaćanju članstva Republike Hrvatske u Europskoj banci za obnovu i razvoj

Proglašavam Zakon o prihvaćanju članstva Republike Hrvatske u Europskoj
banci za obnovu i razvoj, koji je Zastupnički dom Sabora Republike Hrvatske
donio na sjednici 26. ožujka 1983.

Broj : PA4-13/ 1-93.

Zagreb, 31. ožujka 1993.

Predsjednik Republike Hrvatske

**dr. Franjo Tuđman, v. r.**

---

## ZAKON

### o prihvaćanju članstva Republike Hrvatske u Europskoj banci za obnovu i razvoj

Članak 1.

Ovim Zakonom Republika Hrvatska prihvaća članstvo u Europskoj banci
za obnovu i razvoj (u daljnjem tekstu: Banka) u skladu sa Sporazumom o
osnivanju Banke i svih načina i uvjeta članstva utvrđenih Rezolucijom br.
30 Savjeta guvernera Banke (od 9. listopada 1992. godine) o članstvu država
koje su ranije bile dio bivše SFRJ i Rezolucijom br. 34 (od 15. siječnja
1993. godine) kojom je Savjet guvernera odobrio članstvo Republike Hrvatske
u Banci

Članak 2.

Republika Hrvatska prihvaća obveze članstva u Banci hao zemlja Centralne
i Istočne Europe korisnica zajmova Banke, načine i uvjete podmirivanja
financijskih obveza koje za nju proistjeću iz upisa dionica za kapital
Banke kako je utvrđeno Rezolucijama br. 30 i br. 34 Savjeta guvernera.

Članak 3.

Ovlašćuje se Narodna banka Hrvatske, te joj se naređuje, da u ime i
za račun Republike Hrvatske pozajmi ili pribavi na bilo koji drugi primjereni
način, te da u ime Republike Hrvatske plati novčane iznose vezane za 100
poćetnih dionica koje su dospjele i periodično dospijevaju Banci na način
i pod uvjetima utvrđenim Rezolucijama br. 30 i br. 34 i u smislu Sporazuma
o osnivanju Banke kao i naknadnim odlukama koje može donijeti Savjet guvernera
Banke s obzirom na konačnu podjelu upisanih dionica bivše Jugoslavije u
korist dodatnog broja dionica za Republiku Hrvatsku. Narodna banka Hrvatske
ovlašćuje se za izdavanje bilo kojih neprenosivih i neopozivih mjenica
koje mogu biti potrebite ili prikladne s obzirom na članstvo Republike
Hrvatske u Banci.

Članak 4.

Narodna banka Hrvatske određuje se sukladno sa člankom 34. Sporazuma
o osnivanju Banke kao depozitor u Republici Hrvatskoj.

Članak 5.

Ministarstvo financija određuje se sukladno sa člankom 34. Sporazuma
o osnivanju Banke kao nadležno tijelo za suradnju s Bankom, te je ovlašteno
u ime Republike Hrvatske obavljati sve poslove i transakcije koje su dopuštene
prema Sporazumu o osnivanju Banke.

Članak 6.

Narodna banka Hrvatske ovlaštena je primiti svaki novčani iznos koji
će biti uplaćen ili transferiran Republici Hrvatskoj u poslovima i transakcijama
dopuštenim po propisima Sporazuma o osnivanju Banke.

Članak 7.

Propisi Sporazuma o osnivanju Banke čine dio unutarnjeg pravnog poretka
Republike Hrvatske, a po pravnoj snazi su iznad zakona.

Članak 8.

Ovlašćuje se Vlada Republike Hrvatske te nadležna ministarstva da sukladno
odredbama ovoga Zakona donesu podzakonske akte koji su potrebiti da bi
Republika Hrvatska ispunila sve obveze u smislu odredbi Sporazuma o osnivanju
Banke, načina i uvjeta učlanjenja iz Rezolucije br. 30 i br. 34. Savjeta
guvernera Banke\_

Članak 9.

Nadzor nad provedbom ovoga Zakona vršit će Ministarstvo pravosuđa i
uprave.

Članak 10.

Ovaj Zakon stupa na snagu danom objave u "Narodnim novinama".

Klasa: 450-02/93-01/04

Zagreb. 26. ožujka 1993.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 25/1993-439